b"\n_START_ARTICLE_\nLa Floresta (barri de Tarragona)\n_START_SECTION_\nL'Associaci\xc3\xb3 de Ve\xc3\xafns\n_START_PARAGRAPH_\nL'Associaci\xc3\xb3 de Ve\xc3\xafns, abans de convertir-se com a tal en associaci\xc3\xb3, va ser comunitat de propietaris, ja que des del primer moment, l'any 1970, es va veure la necessitat d'agrupar-se per poder esmenar els problemes que des d'un principi va patir el barri, doncs l'empresa constructora es va limitar a construir els blocs i tota la resta va ser aconseguit pas a pas.\n_START_SECTION_\nActivitats del Barri\n_START_PARAGRAPH_\nEl Local Social \xc3\xa9s el centre del que disposen totes les entitats de La Floresta per a la realitzaci\xc3\xb3 de les seves activitats, es va inaugurar a l'agost de 1989 que \xc3\xa9s quan acaben les obres de la segona fase.\n_START_SECTION_\nCavalcada de Reis\n_START_PARAGRAPH_\nAquesta es realitza el dia 5 de gener a la nit, en camions adornats per a l'esdeveniment. Una vegada preparats passen per tot el barri. Durant el recorregut es van llen\xc3\xa7ant caramels per animar l'esdeveniment. En acabar la cavalcada les seves Majestats lliuren els regals als nens al Local Social.\n_START_SECTION_\nCarnaval\n_START_PARAGRAPH_\nSe celebra a la Pla\xc3\xa7a del Local Social del barri la nit del divendres de Carnestoltes, fet que permet que el dissabte els ve\xc3\xafns acudeixin al del centre de Tarragona. En aquesta festa es lliuren premis a les millors disfresses (no comprades) o al m\xc3\xa9s original en les diferents categories segons les edats. Per a l'esdeveniment s'instal\xc2\xb7la una passarel\xc2\xb7la per on els diferents grups van desfilant. La festa acaba amb el llan\xc3\xa7ament de confeti i ball de disfresses.\n_START_SECTION_\nSetmana Cultural\n_START_PARAGRAPH_\nL'Associaci\xc3\xb3 de ve\xc3\xafns organitza l'\xc3\xbaltima setmana del mes d'abril una setmana plena d'activitats culturals que van des de confer\xc3\xa8ncies, projecci\xc3\xb3 de pel\xc2\xb7l\xc3\xadcules, concerts etc.\n_START_SECTION_\nSant Joan\n_START_PARAGRAPH_\nEls nens del barri s\xc3\xb3n els encarregats cada any de construir la foguera. Amb la crema de la foguera i de petards celebren l'entrada del estiu.\n_START_SECTION_\nFestes d'Estiu\n_START_PARAGRAPH_\nSe celebra el primer cap de setmana del mes de juliol i s'est\xc3\xa9n des de la tarda del divendres fins a la nit del diumenge. En la seva organitzaci\xc3\xb3 hi participen totes les entitats del barri.\n_START_SECTION_\nCastanyada popular\n_START_PARAGRAPH_\nEl vespre de Tots Sants se celebra la castanyada popular, on participen la majoria de ve\xc3\xafns. Aquesta se celebra a la pla\xc3\xa7a del Local Social, i a m\xc3\xa9s de repartir castanyes rostides, es convida a una mica de vi dol\xc3\xa7 als grans i un refresc als petits."